เรียนคุณพ่ออายุ 73ปี ติดเชื้อในกระแสเลือดเมื่อต้นเดือนมิถุนายน 2562 ที่ผ่านมา รักษาหายแล้ว แต่วันนี้กลับมาติดซ้ำอีก (13 สิงหาคม 2562) ไม่ทราบว่าเป็นในระยะเวลาใกล้ๆกัน อันตรายมากน้อยเพียงใดคะ ควรดูแลตัวเองอย่างไรคะ
สวัสดีค่ะ จากที่สอบถาม การติดเชื้อในกระแสเลือด อาจต้องพิจารณาดูว่า การติดเชื้อนี้มาจากแหล่งใด เช่น ปอด, ทางเดินปัสสาวะ, การมีแผล เป็นต้นกรณีที่ไม่ทราบสาเหตุที่เป็นแหล่งที่ทำให้เกิดการติดเชื้อในกระแสเลือด อาจทำให้มีโอกาสเป็นกลับซ้ำได้ หรือเชื้อนั้นไม่ตอบสนองต่อยาที่ใช้ อาจทำให้ควบคุมการติดเชื้อเป็นไปได้ยากค่ะแนะนำ ให้ติดตามการรักษา และรับประทานยาตามที่แพทย์ผู้ดูแลแนะนำอย่างเคร่งครัดนะคะ รับประทานอาหารสุกสะอาด และเน้นให้รับประทานอาหารประเภทไข่ นม หรือเนื้อสัตว์ให้เพียงพอ เพื่อร่างกายแข็งแรงพอที่จะสร้างภูมิต้านทานต่อเชื้อต่าง ๆ ค่ะ